Robben nem játszhat a Liverpool ellen | BEOL
újabb sérülés 2019. 03. 07. 20:08
Robben nem játszhat a Liverpool ellen
Ismét megsérült Arjen Robben, a Bayern München holland labdarúgója.
Niko Kovac vezetőedző csütörtökön közölte, hogy a 35 éves szélső tréning közben szenvedett vádlisérülést, és emiatt
kihagyja szombaton a Wolfsburg elleni bajnokit, majd négy nappal később a Liverpool elleni visszavágót is a Bajnokok Ligája nyolcaddöntőjében.
Egyelőre nem tudni, hogy a légiós meddig lesz harcképtelen.
Robben tavaly novemberben is kidőlt a sorból izomsérüléssel, és csak február elején térhetett vissza.
A világbajnoki ezüst- és bronzérmes játékos – aki 2009 nyarán igazolt a bajor egyesülethez – december elején jelentette be, hogy a szezon végén távozik a Bayern Münchentől, és azt sem tartja kizártnak, hogy egyben vissza is vonul.
összefogás / 9 perce
otthonos hangulatban / 32 perce
körös-maros nemzeti park / 47 perce